Санкт-Петербургта Татарстан киносы көне узачак

	18 октябрьдә Санкт-Петербург шәһәрендә «ПитерКиТ» Халыкара студентлар фильмнары фестивале кысаларында «Төбәк кинематографының уңышлы тәҗрибәсе. Татарстан киносы көне» уздырылачак.	 Чара программасына «Тарлан» тулы метражлы фильмы (Татар әдәбияты классигы Галимҗан Ибраһимовның «Алмачуар» әсәре мотивлары буенча төшерелгән, Татарстан белән Казахстанның уртак проекты), фильм режиссеры Юлия Захарова белән иҗади очрашу, «Чәкчәк party» - фестивальдә катнашучылар һәм кунаклар өчен Татарстан милли ризыкларын тәкъдим итү кергән. Чаралар Санкт-Петербург дәүләт кино һәм телевидение институтында узачак.   
	---	
Татаркино

	№ --- | 17.10.2022	


